
DEKRET
Nr. 10913, datë 15.10.2018

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93, të Kushtetutës, si dhe nenit 9, pika 7, e nenit 20, të ligjit nr. 8389, datë 5.8.1998, “Për shtetësinë shqiptare”, të ndryshuar, 

DEKRETOJ:

Neni 1

I jepet shtetësia shqiptare, me kërkesë të tij, personit të mëposhtëm:
Kadri Fazli Veseli

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Ilir Meta

DEKRET
Nr. 10914, datë 17.10.2018

PËR DHËNIE TË SHTETËSISË SHQIPTARE

Në mbështetje të nenit 92, pika “c”, dhe nenit 93, të Kushtetutës, si dhe nenit 9, pika 7, e nenit 20, të ligjit nr. 8389, datë 5.8.1998, “Për shtetësinë shqiptare”, të ndryshuar, 

DEKRETOJ:

Neni 1

I jepet shtetësia shqiptare, me kërkesë të tij, personit të mëposhtëm:
Usni Zani Ismaili

Neni 2

Ky dekret hyn në fuqi menjëherë.

PRESIDENTI I REPUBLIKËS 
SË SHQIPËRISË
Ilir Meta

VENDIM
Nr. 599, datë 9.10.2018

PËR NJË SHTESË FONDI NË BUXHETIN E VITIT 2018, MIRATUAR PËR AGJENCINË KOMBËTARE TË SHOQËRISË SË INFORMACIONIT

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 109/2017, “Për buxhetin e vitit 2018”, të ndryshuar, me propozimin e ministrit të Drejtësisë, Këshilli i Ministrave

VENDOSI:

1. 	Agjencisë Kombëtare të Shoqërisë së Informacionit, në buxhetin e miratuar për vitin 2018, zëri “Investime”, t’i shtohet fondi prej 95 449 680 (nëntëdhjetë e pesë milionë e katërqind e dyzet e nëntë mijë e gjashtëqind e tetëdhjetë) lekësh, për përballimin e shpenzimeve të nevojshme për zbatimin e projekteve “Ngritja dhe funksionimi i sallës operative të komandim-kontrollit për Drejtorinë e Përgjithshme të Burgjeve” dhe “Përmirësimi dhe forcimi i elementeve të sigurisë në institucionin e ekzekutimit të vendimeve penale ‘Jordan Misja’”.
2. 	Efektet financiare, që rrjedhin nga zbatimi i këtij vendimi, të përballohen nga fondi rezervë i buxhetit të shtetit, të miratuar për vitin 2018.
3. 	Ngarkohen Ministria e Drejtësisë, Agjencia Kombëtare e Shoqërisë së Informacionit dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama











VENDIM 
Nr. 12, datë 16.10.2018

PËR SHPËRNDARJEN E FINANCIMIT PËR PROJEKTE TË REJA, 
THIRRJA II PËR VITIN 2018, PËR GRANTIN “ARSIMI”

Në mbështetje të nenit 100 të Kushtetutës, të nenit 16 dhe të aneksit 3, të ligjit nr. 109, datë 30.11.2017, “Për buxhetin e vitit 2018”, me propozim të ministrit të Arsimit, Sportit dhe Rinisë, Komiteti për Zhvillimin e Rajoneve

VENDOSI:

1. Shpërndarjen e financimit për projekte të reja, thirrja II për vitin 2018, për grantin “Arsimi”, pjesë e Fondit për Zhvillimin e Rajoneve, me burim financimi buxhetin e projekteve të reja për vitin 2018, nga programet buxhetore “Arsimi bazë”, pranë Ministrisë së Arsimit, Sportit dhe Rinisë, sipas tabelës 1 që i bashkëlidhet këtij vendimi.
2. Të gjitha autoritetet kontraktuese, projektet e të cilave miratohen për financim sipas pikës 1 të këtij vendimi, brenda një jave nga data e publikimit të vendimit në Fletoren Zyrtare, duhet të paraqesin në sekretariatin teknik pranë Ministrisë së Arsimit, Sportit dhe Rinisë, kalendarin me të gjitha afatet e parashikuara për fazat e prokurimit publik dhe të zbatimit të punimeve të ndërtimit, si dhe të përdorimit të fondeve dhe emrin e personit përgjegjës për informimin periodik. 
3. Autoritetet kontraktuese, për projektet sipas pikës 1 të këtij vendimi, duhet të kryejnë procedurat e prokurimit publik e të lidhjes së kontratës përkatëse për zbatimin e punimeve të ndërtimit, përpara fundit të tremujorit të katërt të vitit 2018. Për projektet që nuk lidhin kontratën deri në datë 31 dhjetor 2018, shfuqizohet pika respektive në tabelën 1 bashkëlidhur këtij vendimi, që miraton financimin e tij/tyre dhe financimi i parashikuar për atë projekt anulohet. Për fondet e projekteve të paprokuruara sipas këtij afati, Ministria e Arsimit, Sportit dhe Rinisë ka të drejtë t’i rishpërndajë dhe t’i përdorë ato për një projekt tjetër (në vazhdim). 
4. Ngarkohet sekretariati teknik pranë Ministrisë së Arsimit, Sportit dhe Rinisë, të kryejë monitorimin e ecurisë së projekteve, sipas kalendarit të paraqitur nga autoritetet kontraktuese, në përputhje me pikën 2 të këtij vendimi, dhe të informojë Ministrinë e Financave dhe Ekonomisë dhe, periodikisht, Komitetin për Zhvillimin e Rajoneve, përmes sekretariatit të përgjithshëm të Komitetit për Zhvillimin e Rajoneve.
5. Ngarkohen ministri i Arsimit, Sportit dhe Rinisë dhe ministri i Financave dhe Ekonomisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYETAR
Senida Mesi

	Zëvendëskryeministri
		zëvendëskryetar;

	Ministri i Financave dhe Ekonomisë
						anëtar;

	Ministri i Infrastrukturës dhe Energjisë
	anëtar;

	Ministri i Arsimit, Sportit dhe Rinisë
	anëtar;

	Ministri i Bujqësisë dhe Zhvillimit Rural   
	anëtar;

	Ministri i Shëndetësisë dhe Mbrojtjes Sociale
	anëtar;

	Ministri i Kulturës
	anëtar;

	Ministri i Turizmit dhe Mjedisit
	anëtar;

	Ministri i Brendshëm
	anëtar;

	Ministri i Shtetit për Mbrojtjen e Sipërmarrjes
	anëtar;

	Kryetari i Shoqatës së Bashkive të Shqipërisë
	anëtar;

	Kryetari i Shoqatës për Autonomi Vendore
	anëtar;

	Kryetari i Shoqatës së Qarqeve të Shqipërisë
	anëtar;

	Përfaqësuesi i Fondit Shqiptar të Zhvillimit
	anëtar.

Tabela 1. Lista e projekteve të reja, thirrja II për vitin 2018, grantet “Arsimi” (arsimi bazë), me cikël zbatimi 2018–2019
	Nr.
	Autoriteti kontraktues
	Emërtimi i projektit
	Vlera e plotë e projektit (në lekë)
	Vlera e financimit nga FZHR-ja për vitin 2018 
(në lekë)
	Vlera e bashkëfinancimit nga NJQV-të (në lekë)

	
	
	
	
	
	%
	Vlera e plotë e bashkëfinan-cimit 
(në lekë)
	Vlera e bashkëfinan-cimit për vitin 2018 
(në lekë)

	 
	                          
	QARKU DIBËR
	 
	 
	 
	 
	 

	1
	Bashkia Bulqizë
	Rikonstruksion i shkollës 9-vjeçare në fshatin Godvi, Njësia Administrative Zerqan
	33,756,151
	6,076,107
	10%
	3,375,615
	675,123

	 
	 
	QARKU KUKËS
	
	
	 
	 
	 

	2
	Bashkia Kukës
	Rikonstruksion i shkollës së fshatit Fshat
	22,137,136
	3,099,199
	30%
	6,641,141
	1,328,228

	3
	Bashkia Has
	Rikonstruksion i shkollës 9-vjeçare, Tregtan, Njësia Administrative Fajzë
	24,552,135
	4,419,384
	10%
	2,455,214
	491,043

	 
	 
	QARKU ELBASAN
	
	
	 
	 
	 

	4
	Bashkia Belsh
	Rikonstruksion i shkollës 9-vjeçare, fshati Seferan
	20,000,000
	3,600,000
	10%
	2,000,000
	400,000

	 
	 
	QARKU DURRËS
	
	
	 
	 
	 

	5
	Bashkia Durrës
	Ndërtimi i shkollës 9- vjeçare “Jusuf Puka”
	140,000,000
	14,000,000
	30%
	42,000,000
	14,000,000

	 
	 
	QARKU FIER
	
	
	 
	 
	 

	6
	Bashkia Roskovec
	Rikonstruksioni i shkollës Velmish
	57,411,148
	10,334,007
	10%
	5,741,115
	1,148,223

	7
	Bashkia Fier
	Rikonstruksion i shkollës 9-vjeçare “Anastas Laska”, rrethi i Libofshës
	45,907,249
	6,427,015
	30%
	13,772,175
	2,754,435

	8
	Bashkia Lushnjë
	Rikonstruksion i shkollës 9-vjeçare “Karbunare e Vogël”
	60,990,241
	8,538,634
	30%
	18,297,072
	3,659,414

	9
	Bashkia Mallakastër
	Rikonstruksion i shkollës, Hekal
	33,769,658
	6,078,538
	10%
	3,376,966
	675,393

	 
	 
	QARKU KORÇË
	
	
	 
	 
	 

	10
	Bashkia Korçë
	Rindërtim shkollës 9-vjeçare, Voskopojë
	50,365,000
	7,051,100
	30%
	15,109,500
	3,021,900

	11
	Bashkia Pogradec
	Rehabilitim i shkollës 9-vjeçare “Sami Zgjani”, Gurras
	21,876,499
	3,062,710
	30%
	6,562,950
	1,312,590

	12
	Bashkia Devoll
	Rikonstruksion i shkollës 9-vjeçare “Dritëro Agolli”, Bilisht
	84,701,381
	15,246,249
	10%
	8,470,138
	1,694,028

	 
	 
	QARKU SHKODËR
	
	
	 
	 
	 

	13
	Bashkia Fushë-Arrëz
	Rikonstruksion i shkollës 9-vjeçare, Fierzë
	32,350,000
	5,823,000
	10%
	3,235,000
	647,000

	 
	 
	QARKU TIRANË
	
	
	 
	 
	 

	14
	Bashkia Kamzë
	Rikonstruksion i shkollës 9-vjeçare “Nënë Tereza”, Laknas
	43,314,754
	6,064,066
	30%
	12,994,426
	2,598,885

	 
	                          TOTALI
	671,131,352
	99,820,008
	 
	144,031,311
	34,406,262



Shënim:
 1. “Vlera e plotë e projektit” përfaqëson vlerën e plotë të zbatimit të punimeve, sipas vlerësimeve të projektit (paraqitur nga aplikuesi sipas fazës/projektit që financohet). Diferenca midis vlerës së plotë të projektit me vlerën e kontratës (nëse ka një të tillë, pas prokurimit publik dhe mbas nënshkrimit të saj), do t’i zbritet financimit nga FZHR-ja (në vitin 2019), me burim grantet “Arsim”, pjesë e buxhetit të Ministrisë së Arsimit, Sportit dhe Rinisë.
 2. “Vlera e financimit nga FZHR-ja për vitin 2018” është financimi që jepet për vitin 2018, me burim fondin për projekte të reja, të programit buxhetor “Arsimi bazë”, të Ministrisë së Arsimit, Sportit dhe Rinisë, për vitin 2018.
3. “Përqindja dhe vlera e plotë e bashkëfinancimit nga NJQV-të” është sipas pikës 4, të vendimit nr. 11, datë 27.9.2018, të Komitetit për Zhvillimin e Rajoneve dhe numrit të popullsisë së bashkisë.
4. “Vlera e financimit nga NJQV-të për vitin 2018 dhe 2019” përfaqëson kontributin financiar të bashkisë, në “vlerën e plotë të projektit”, si bashkëfinancim i projektit që merret përsipër të paguhet nga buxheti i vetë aplikuesit/autoritetit kontraktor, respektivisht në vitin 2018 dhe 2019.
5. Ministria e Arsimit, Sportit dhe Rinisë, në rolin e sekretariatit teknik të granteve “Arsimi”, bën verifikimin e disponueshmërisë së “vlerës së financimit nga NJQV-të për vitin 2018 dhe 2019”, për financimin e projektit, si dhe parashikimin e kësaj vlere nga bashkia, përpara çeljes së fondit që financohet nga FZHR-ja, në favor të autoritetit kontraktues.
6. Likuidimi financiar për financimin nga FZHR-ja të vlerës së projektit (ose për vlerën e kontratës pas prokurimit publik) në vitet në vazhdim do të kryhet nga Ministria e Arsimit, Sportit dhe Rinisë, duke u bazuar edhe në ecurinë e zbatimit dhe të realizimit të projekteve, programuar në buxhet, me shtrirje në 2 vite (2018–2019).


URDHËR
Nr. 667, datë 4.10.2018

PËR DELEGIM KOMPETENCE

Në mbështetje të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar; të nenit 29, të ligjit nr. 44/2015, “Kodi i Procedurave Administrative i Republikës së Shqipërisë”; të ligjit nr. 90/2012, “Për organizimin dhe funksionimin e administratës shtetërore”; të nenit 5, të ligjit nr. 8038, datë 18.3.1998, “Për transportet rrugore”, të ndryshuar; të vendimit të Këshillit të Ministrave nr. 538, datë 26.5.2009, “Për licencat dhe lejet që trajtohen nga apo nëpërmjet Qendrës Kombëtare të Licencimit dhe disa rregullime të tjera nënligjore të përbashkëta”, të ndryshuar, si dhe të vendimit nr. 343, datë 21.7.1999, “Për krijimin e Drejtorisë së Përgjithshme të Shërbimeve të Transportit Rrugor”,

URDHËROJ:

1. Delegimin e kompetencave të Drejtorisë së Përgjithshme të Shërbimeve të Transportit Rrugor (DPSHTRR), për nënshkrimin e:
- Licencave dhe të certifikatave të operimit, për transportin ndërqytetës të udhëtarëve;
- Certifikata për transport ndërkombëtar dhe të brendshëm të rastit.
2. Delegimin e kompetencës DPSHTRR-së për ngritjen e komisionit për shqyrtimin e aplikimeve dhe marrjen e vendimeve për miratimin e licencave nëpërmjet QKB-së, në veprimtarinë e nën-kategorisë VII.7.1, “Transport rrugor ndërkombëtar i udhëtarëve”.
3. Në ushtrimin e kësaj kompetence, DPSHTRR-ja të zbatojë kriteret e përcaktuara, në vendimin nr. 538, datë 26.5.2009, “Për licencat dhe lejet që trajtohen nga apo nëpërmjet Qendrës Kombëtare të Licencimit dhe disa rregullime të tjera nënligjore të përbashkëta”, të ndryshuar; në udhëzimin nr. 5627, datë 18.11.2016, “Për përcaktimin e kritereve, rregullave dhe dokumentacionit për lëshimin e licencave dhe certifikatave për ushtrimin e veprimtarisë në transportin rrugor të udhëtarëve brenda vendit”, të ndryshuar, si dhe në udhëzimin nr. 15, datë 24.7.2007, “Për kriteret dhe procedurat e lëshimit të licencave, autorizimeve dhe certifikatave për ushtrimin e veprimtarisë në transportin rrugor”, të ndryshuar.
4. Ngarkohet DPSHTRR-ja për zbatimin e këtij urdhri dhe koordinimin me QKB-në për zbatimin e procesit.
Ky urdhër hyn në fuqi menjëherë dhe botohet në Fletoren Zyrtare.

MINISTRI I INFRASTRUKTURËS 
DHE ENERGJISË
Damian Gjiknuri

NJOFTIM
Nr. 15848, datë 15.10.2018

PËR HYRJEN NË FUQI/DENONCIM TË MARRËVESHJEVE

1. Marrëveshja me vendin pritës ndërmjet Republikës së Shqipërisë dhe Fondit të Ballkanit Perëndimor, nënshkruar në Tiranë, më 19 prill 2018, ka hyrë në fuqi më 16.8.2018.
2. Marrëveshja ndërmjet Këshillit të Ministrave të Republikës së Shqipërisë dhe Qeverisë së Republikës Federale të Gjermanisë për bashkëpunim financiar 2010, për projektin “Rifinancimi i ndërmarrjeve të vogla dhe të mesme në zonat urbane dhe rurale, faza e dytë”, nënshkruar më 6.7.2015, është denoncuar më 3.10.2018.
3. Marrëveshja ndërmjet Këshillit të Ministrave të Republikës së Shqipërisë dhe Qeverisë së Republikës Federale të Gjermanisë për bashkë-punim financiar 2010, për projektin “Eficienca energjetike përmes sektorit bankar”, nënshkruar më 6.7.2015, është denoncuar më 3.10.2018.

SEKRETARI I PËRGJITHSHËM I MINISTRISË PËR EVROPËN DHE 
PUNËT E JASHTME
Gazmend Barbullushi

KORRIGJIM LIDHUR 
ME UDHËZIMIN NR. 689, DATË 2.10.2018, “PËR NIVELIN E KUOTAVE TË SHPENZIMEVE PËR USHQIME, NË INSTITUCIONET PUBLIKE REZIDENCIALE E KOMUNITARE TË PËRKUJDESJES SHOQËRORE”

Në Fletoren Zyrtare  nr. 145, datë 10.10.2018, është botuar udhëzimi i Ministrisë së Shëndetësisë dhe Mbrojtjes Sociale nr. 689, datë 2.10.2018, “Për nivelin e kuotave të shpenzimeve për ushqime, në institucionet publike rezidenciale e komunitare të përkujdesjes shoqërore”. 
Korrigjimi konsiston në tabelat bashkëlidhur këtij udhëzimi, të cilat kanë karakter informues dhe nuk janë pjesë përbërëse e tij.   

